**Formas sākums**

**1.jautājums:**

Ieinteresētais dalībnieks vēlas noskaidrot, vai nolikuma 10.3.3.punktā minētā prasība iesniegt neauditētu finanšu pārskatu par 2014.gadu tiks izpildīta, ja Pretendents par 2014.gadu iesniegs peļņas/zaudējumu aprēķinu?

**Atbilde:**

Iepirkuma procedūras nolikuma 10.3.3.punktā noteiktie dokumenti iesniedzami, lai pamatotu Pretendenta atbilstību iepirkuma procedūras nolikuma 9.2.1.punktā noteiktajām kvalifikācijas prasībām attiecībā uz pretendenta saimniecisko un finansiālo stāvokli. Ja pretendenta kvalifikācijas atbilstība iepriekšminētajām prasībām pierādāma ar atsevišķiem finanšu pārskata dokumentiem (daļām), pretendents drīkst pilna finanšu pārskata vietā iesniegt tādas finanšu pārskata daļas, no kurām iepirkuma komisija nepārprotami var konstatēt iepirkuma procedūras nolikuma 9.2.1.punktā noteiktās prasības izpildi.

**2.jautājums:**

Darbu daudzumu sarakstā 3.Iepirkuma daļai – *Ūdenssaimniecības infrastruktūra attīstība Salacgrīvas novada Salacgrīvas pagasta Svētciemā*, Pasūtītāja būvniecības koptāmē ir atrodama izmaksu pozīcija “Finanšu rezerve neparedzētiem darbiem %”. Šajā pozīcijā nav norādīts konkrēts finanšu rezerves apjoms. Lūdzam precizēt, kādu finanšu rezerves apjomu neparedzētajiem darbiem ir paredzējis Pasūtītājs.

**Atbilde:**

Iepirkuma komisija informē, ka iepirkuma procedūras nolikuma D8 pielikumā - finanšu piedāvājuma sagatavošanas veidnē 3.iepirkuma daļai “Būvdarbu veikšana projekta „Ūdenssaimniecības infrastruktūras attīstība Salacgrīvas novada Salacgrīvas pagasta Svētciemā“ ietvaros” dokumentā “PASŪTĪTĀJA BŪVNIECĪBAS KOPTĀME” ir ieviesusies drukas kļūda – šī iepirkuma līguma ietvaros nav paredzētas finanšu rezerves, tādejādi minētā dokumenta pozīcija “Finanšu rezerve neparedzētiem darbiem %” nav attiecināma uz šo iepirkumu un tiek dzēsta.